Մուսա Դիաբի

Մուսա Դիաբի (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի կազմում։ Խաղում է վինգերի դիրքում։

Ակումբային կարիերա

Պարի Սեն-Ժերմեն 
Դիաբին Պարի Սեն-Ժերմենի ակադեմիայի սան է։ 2018 թվականի հունվարի 31-ին նա մինչև մրցաշրջանի ավարտը վարձավճարով միացավ Կրոտոնեին։ Իր պրոֆեսիոնալ դեբյուտը նշեց 2018 թվականի ապրիլի 14-ին՝ փոխարինման մտնելով Ջենոայի դեմ խաղում։ Առաջին և միակ հանդիպումը թիմի մեկնարկային կազմում անցկացրեց ապրիլի 18-ին՝ Յուվենտուսի դեմ խաղում։ Կրոտոնեի կազմում Դիաբին անցկացրեց 2 հանդիպում։

2018-19 մրցաշրջանում Դիաբին վերադարձավ ՊՍԺ։ Իր դեբյուտը Լիգա 1-ում նշեց 2018 թվականի օգոստոսի 12-ին՝ փոխարինելով Լասանա Դիարային Կանի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 14-ին՝ Սենտ-Էտիենի դեմ խաղում։ Հոկտեմբերի 20-ին Դիաբին գոլի և գոլային փոխանցման հեղինակ դարձավ Ամյենի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 24-ին՝ փոխարինելով Մարկո Վեռատտիին Չեմպիոնների Լիգայի խմբային փուլի Նապոլիի դեմ խաղում։ 2018 թվականի նոյեմբերի 11-ին Դիաբին 2 գոլային փոխանցում տվեց Էդինսոն Կավանիին Մոնակոյի դեմ խաղում, իսկ հանդիպումն ավարտվեց 4-0 հաշվով։

Դեկտեմբերի 18-ին Դիաբին գոլի հեղինակ դարձավ Ֆրանսիայի լիգայի գավաթի Օրլեանի դեմ հանդիպման 82-րդ րոպեին՝ օգնելով իր թիմին հաղթել 2-1 հաշվով։ 2019 թվականի ապրիլի 27-ին ֆրանսիացին փոխարինեց Կոլեն Դագբային Ֆրանսիայի գավաթի եզրափակչի Ռենի դեմ խաղում, սակայն Պարի Սեն-Ժերմենը պարտվեց հետխաղյա 11-մետրանոցների հարվածաշարում։ 2018-19 մրցաշրջանում նա ՊՍԺ-ի հետ հաղթեց Ֆրանսիայի առաջնությունը։ Ակումբի կազմում Դիաբին անցկացրեց 34 հանդիպում՝ դառնալով 4 գոլի և 7 գոլային փոխանցման հեղինակ։

Բայեր Լևերկուզեն 
2019 թվականի հունիսի 14-ին Դիաբին 5 տարվա պայմանագիր կնքեց Բայեր Լևերկուզենի հետ։ Ակումբը նրա համար վճարեց 15 միլիոն եվրո։ Իր դեբյուտը նշեց օգոստոսի 10-ին՝ փոխարինելով Նադիմ Ամիրիին Գերմանիայի գավաթի Ալեմանիա Ախենի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Բունդեսլիգայում անցկացրեց օգոստոսի 24-ին՝ փոխարինելով Լեոն Բեյլիին Ֆորտունա Դյուսելդորֆի դեմ խաղում։

Միջազգային կարիերա 
Դիաբին իրավասու է ներկայացնել Ֆրանսիան ու Մալին միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ դառնալով գոլի և 3 գոլային փոխանցման հեղինակ անցկացրած 4 հանդիպումներում։ Դիաբին ընդգրկվեց առաջնության խորհրդանշական հավաքականում, իսկ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։ 2019 թվականին նա Մ20 հավաքականի կազմում մասնակցեց աշխարհի առաջնությանը՝ անցկացնելով 4 հանդիպում և դառնալով 1 գոլի ու 2 գոլային փոխանցման հեղինակ։ Ֆրանսիան դուրս մնաց մրցաշարի 1/8 եզրափակչից՝ 2-3 հաշվով պարտվելով Միացյալ Նահանգներին։

Կարիերայի վիճակագրություն

Ակումբային վիճակագրություն 
2019 թվականի սեպտեմբերի 5-ի դրությամբ

Նվաճումներ

Ակումբային 
Պարի Սեն-Ժերմեն

Լիգա 1. 2018–19
Ֆրանսիայի սուպերգավաթ.  2018

Անհատական 

 ՈՒԵՖԱ Եվրոպայի Մ19 առաջնության խորհրդանշական հավաքական․ 2018

Ծանոթագրություններ

Արտաքին հղումներ 

 Դիաբիի պաշտոնական Ինստագրամի էջը
 Դիաբին transfermarkt-ում
 Դիաբին soccerbase.com-ում
 Դիաբին WhoScored.com կայքում
 Դիաբին Բայեր Լևերկուզենի պաշտոնական կայքում
 Դիաբին Պարի Սեն-Ժերմենի պաշտոնական կայքում
 Դիաբին Լիգա 1-ի պաշտոնական կայքում 
 Դիաբին ՈՒԵՖԱ-ի պաշտոնական կայքում
 Դիաբին Ֆրանսիայի ֆուտբոլի ֆեդերացիայի կայքում 

Ֆուտբոլի հարձակվողներ
Ֆրանսիացի ֆուտբոլիստներ
Պարի Սեն Ժերմենի ֆուտբոլիստներ
Կրոտոնեի ֆուտբոլիստներ
Բայեր Լևերկուզենի ֆուտբոլիստներ
Բունդեսլիգայի ֆուտբոլիստներ
Իտալիայի լեգեոներ ֆուտբոլիստներ